Jacob van Campen
Store norske leksikon,Kunst og estetikk,Arkitektur og landskap,Arkitekter og arkitektur-institusjoner,Internasjonale arkitekter fra 1600 til 1900
Jacob van Campen var en nederlandsk arkitekt. Han var opprinnelig maler, men studerte senere arkitektur, særlig i Venezia og Vicenza. Han ble påvirket av Scamozzi og Palladio og kom framfor alt til å utforme den palladianske klassisisme i Nederland. Van Campen synes selv vesentlig å ha utarbeidet forslag og overlatt til andre å utføre arbeidet.
Av byggverk som skyldes ham, kan særlig nevnes huset for Brasils guvernør Johann Moritz i Haag, det berømte Mauritshuis i Haag fra 1633, som nå er museum, og det praktfulle rådhuset i Amsterdam (1647–1665), nå kongelig slott. Man mener å vite at en rekke byggverk som er blitt tilskrevet Van Campen, i like stor grad skyldes Pieter Post. Les mer i Store norske leksikon arkitekt arkitektur Tidlig arkitektur i Nederland